Formandsberetning 2023

2023 er gået over i tiden for tilbageblik og årsberetninger.

Det startede helt i bedste stil. Det skulle blive et godt år for hund og menneske.

Kredsgeneralforsamlingen måtte jeg desværre melde afbud til pga barselsorlov. Det betød dog intet. Kredsbestyrelsen gennemførte i bedste stil og sluttede af med tøndeslagning og kåring af konger og dronninger.

I marts nød vi kreds 4 turen i Kolding med Escape room og Koldinghus. Disse fælles ture betyder rigtigt meget for fælllesskabet og friviligheden. Vi bliver tættere forbundende når vi ser hinanden ved forskellige lejligheder.

To gange årligt har vi planlagt Formandsmøderne. Det er givtigt for mig samt lokalforeningernes formænd at vi mødes for at diskutere stort som småt i en gruppe af ligestillede.

Der har været afholdt netværksmøder for lokalforeningskasserer hvor de kunne komme med deres regnskabsproblemer og så få den hjælp de måtte have brug for. Det stod vores klubmodul-superbrugere for. Det er en kæmpe gevinst at vi er så heldige at have så engagerede folk.

2023 er et år hvor frivilligheden er i fokus. Landsmødet vedtog at suspendere frivilligheden ved at åbne for betaling. Det har givet anledning til diskussioner og frustrationer. Det bliver spændende når vi skal evaluere hvordan det er gået.

Kredsbestyrelsen og HB har øje på frivilligheden. Lokalforeningerne fortæller at det bliver sværere og sværere at få hjælpere. Det lytter vi selvfølgelig til.

Friluftsrådet er stadig mit interesseområde. Vi skal være opmærksomme og aktive i lokalrådene ude i kredsen.

Jeg priser mig så heldig for den kredsbestyrelse som jeg er en del af. Jeg ved slet ikke hvordan det skulle være uden jer. I trækker et kæmpe læs. Jeg træder af på barsel og I fortsætter ufortødent jobbet uden videre. Tak for jer.

2024 bliver helt sikkert også et godt DcH år med gode møder, arrangementer ude i klubberne, på træningspladserne, på konkurrencepladsene med skarpsindige dommer bag blokken, i undervisningslokalerne trygt orkestreret af veluddannede kredsinstruktørerne, med hundeadfærdskonsulenterne ude på opgaver eller med eftersøgerne på evig jagt efter folks tab.

Tak for et fantastisk år i Kreds 4

* Annette Höft